JY LEES NOU Pofrys-en-hawermoutkrakers
Smullekker! Die verskillende bros teksture wat die pofrys (Rice Krispies), hawermout en klapper aan die koekies gee, is heerlik.
250 ml pofrys (soos Rice Krispies)
Voorverhit die oond tot 180 °C en voer 'n paar bakplate uit met bakpapier. Spuit liggies met kleefwerende kossproei. Meng die meel, koeksoda, bakpoeier en sout saam in 'n groot bak. Verroom die botter, witsuiker, ligbruinsuiker, eier en vanieljegeursel in 'n ander bak en voeg dit by die droë bestanddele saam met die pofrys, hawermout en klapper.
Meng goed tot die pofrys en hawermout eweredig deur die deeg versprei is. Verkoel die deeg tot ferm. Rol die deeg in bolletjies, pak op die bakplate en druk liggies plat met jou vingerpunte. Bak vir 10-12 minute tot strooikleurig. Haal die bakplate uit die oond.
Laat die koekies vir 'n paar minute op die bakplate afkoel (die koekies sal nog sag wees) tot dit ferm genoeg is om met 'n eierspaan of paletmes af te lig tot op 'n draadrak. Laat die koekies afkoel tot kamertemperatuur voor jy dit in 'n lugdigte houer bêre.